TRAGEDIJA U BIH Dječak preminuo od strujnog udara dok je svirao električnu...

Četrnaestogodišnjak iz Drvara preminuo je u subotu od strujnog udara dok je vježbao sviranje na električnoj gitari.

U izjavi za Fenu glasnogovornik MUP-a Hercegbosanske županije Ivica Vrdoljak kazao je kako je policija dobila dojavu iz Doma zdravlja Drvar da je u njihovu ustanovu dovezen maloljetni dječak u beživotnim stanju.

Dodao je kako je prokušana reanimacija, no bezuspješno nakon čega se samo mogla potvrditi smrt 14-godišnjaka.

Očevidom koji su obavili djelatnici Tužiteljstva i MUP-a Hercegbosanske županije, uz nazočnost djelatnika ispostave Elektroprivrede HZHB Drvar, utvrđeno je kako je maloljetnik u trenutku strujnog udara u obiteljskoj kući u Drvaru svirao električnu gitaru.

Nakon očevida tijelo je predano obitelji, prenosi Jabuka.tv